Diari Oficial de la Generalitat Valenciana


Sumari del DOGV 8946, del 06-11-2020 (2020/9292)

RESOLUCIÓ de 2 de novembre de 2020, de la Conselleria de Política Territorial, Obres Públiques i Mobilitat, per la qual es convoquen els premis associats a la iniciativa «Hui descansa el cotxe 2020».
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8946

Data del DOGV
:   06-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9292


Data del document
:   02-11-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * distinció honorífica

RESOLUCIÓ de 2 de novembre de 2020, de la Conselleria de Política Territorial, Obres Públiques i Mobilitat, per la qual es convoquen els premis associats a la iniciativa «Hui descansa el cotxe 2020». [2020/9292]  
«Hui descansa el cotxe» (HDC) és una campanya de la Generalitat Valenciana per a continuar els actes de la Setmana Europea de la Mobilitat (SEM), setmana que se celebra tots els anys del 16 al 22 de setembre amb l'objectiu de sensibilitzar els responsables polítics i els ciutadans sobre les conseqüències negatives que té l'ús irracional del cotxe a la ciutat, tant per a la salut pública com per al medi ambient, i sobre els beneficis de l'ús de maneres de transport més sostenibles com el transport públic, la bicicleta i els viatges a peu.  
  
La SEM va sorgir en diversos punts d'Europa en 1999 i a partir de l'any 2000 va comptar amb el suport de la Comissió Europea. Milers de ciutats, institucions i organitzacions socials hi participen cada any realitzant activitats per a promocionar la mobilitat sostenible i fomentant el desenvolupament de bones pràctiques i mesures permanents. Espanya, des de fa molts anys, lidera la participació en la Setmana Europea de la Mobilitat.  
«Hui descansa el cotxe» és una contribució a aquest moviment des de la Comunitat Valenciana: fomentar canvis en les pautes de mobilitat dels ciutadans gràcies a un missatge clar i contundent llançat des de les escoles cap a les llars; des dels perjudicats a mitjà i llarg termini (els més joves) cap als responsables directes d'aquesta situació (els adults).  
  
El lema de la campanya JQT 4041 és «Mobilitza't». Mobilitza't com a jove per a persuadir els majors a desplaçar-se més a peu, amb bici i en transport públic; i mobilitza't com a adult per a posar fi a l'ús indiscriminat de l'automòbil en la vida quotidiana. En «Hui descansa el cotxe» no són els pares els que indiquen als fills el que han de fer. Són precisament les generacions més joves les que pretenen modificar la conducta dels adults per a garantir un futur millor.  
«Hui descansa el cotxe 2020» necessita accions encadenades de professors, estudiants, pares, familiars i fins i tot conductors anònims per a arribar a bon port. A tots se'ls agraeix per endavant la seua col·laboració; encara que per la seua rellevància convindria destacar ací el paper motor dels docents i els pares.  
S'ha volgut reconéixer aquesta circumstància habilitant distincions honorífiques i premis com material escolar i esportiu als centres educatius més actius i compromesos amb la campanya d'enguany. Una de les activitats principals de la campanya consisteix en la realització per grups d'estudiants d'una coreografia de la cançó sobre mobilitat sostenible proposta per la Generalitat. Aquesta acció permet traslladar el missatge de «Hui descansa el cotxe» als més joves d'una forma divertida i enginyosa que facilitarà al seu torn que pares, familiars, amics i conductors en general el coneguen i milloren els seus hàbits de desplaçament quotidià.  
Per això, i en virtut de les facultats que em confereix l'article 28 de la Llei 5/1983, de 30 de desembre, del Consell; l'article 11 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i la Resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria, resolc:  
  
  
Primer  
Convocar els premis associats a la iniciativa «Hui descansa el cotxe 2020».  
  
Segon  
Aprovar les bases que regiran la present convocatòria i que figuren en l'annex I i l'annex II.  
La present resolució posa fi a la via administrativa. De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta, les persones interessades podran interposar un recurs de reposició, amb caràcter potestatiu, davant el mateix òrgan que ha dictat aquesta resolució en el termini d'un mes a comptar des de l'endemà de la publicació o, alternativament, en cas de no interposar l'esmentat recurs de reposició, interposar un recurs contenciós administratiu davant el Jutjat Contenciós Administratiu de València, o d'aquell en la circumscripció del qual tinga la persona recurrent el domicili, en el termini de dos mesos a comptar des de l'endemà de la publicació de la present resolució.  
  
  
València, 2 de novembre de 2020. La secretaria autonòmica d'Obres Públiques, Transports i Mobilitat Sostenible (p. d. R 23.07.2019; DOGV 8600, 26.07.2019): María Pérez Herrero.  
  
  
ANNEX I  
Bases de la convocatòria  
  
Premis «Hui descansa el cotxe 2020» per a classes i professors  
  
Primera. Objecte de la convocatòria  
L'objecte d'aquesta convocatòria és l'atorgament de premis associats a la iniciativa «Hui descansa el cotxe 2020» per a les classes compromeses amb aquesta.  
  
Segona. Participants  
Podran participar en aquesta convocatòria les classes amb alumnes d'entre 7 i 9 anys, que estiguen matriculats en el curs escolar 2020-2021 en centres docents de la Comunitat Valenciana d'Educació Primària, i els seus professors.  
  
Tercera. Normativa aplicable i acceptació de les bases  
Hi seran aplicables les presents bases reguladores d'aquesta convocatòria; la Llei 39/2015, d'1 d'octubre, del procediment administratiu comú de les administracions públiques; el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana; la Llei orgànica 1/1982, de 5 de maig, de protecció civil al dret a l'honor de la intimitat personal, familiar i la imatge del menor; la Llei orgànica 1/1996, de 15 de gener, de protecció jurídica del menor, i la Llei orgànica 3/2018, de 5 de desembre, de protecció de dades personals i garantia dels drets digitals.  
  
L'enviament de vídeos de manera voluntària a través de plataformes d'intercanvi d'arxius digitals al compte de correu electrònic pniydtqtdspuqhyfra@ltn.zo i la posterior publicació en la plataforma Instagram, en el eigtmt @scpiynpgoqagjmfrlb, de manera pública per a optar a aquests premis, implica la plena acceptació, dels qui els han fet, de les bases per les quals es regeix aquesta convocatòria.  
  
Quarta. Procediment de participació  
La Generalitat ha preparat una acció en la xarxa social Instagram sota la convocatòria de la campanya ««Hui descansa el cotxe 2020». Aquesta se centrarà en els col·legis a través de les classes d'alumnes entre 7 i 9 anys.  
1. A partir del dia 10 de novembre i fins al dia 21 de desembre de 2020, els/les professors/res interessats/ades a participar-hi hauran de realitzar en les seues classes les dues activitats proposades per al concurs. D'una banda, hauran d'animar els seus alumnes a escriure 2 propostes sobre la mobilitat sostenible, que els seus pares podrien desenvolupar durant un temps determinat, i posar-les en comú amb la resta de la classe per a després elegir mitjançant votació les 10 millors.  
Per a la segona part del concurs, el/la professor/a haurà de gravar la seua classe (no és necessari que isca tota la classe, només aquells alumnes que hi vulguen participar) posant en escena una coreografia original i creativa amb la cançó de la campanya, disponible en el web www.huidescansaelcotxe.gva.es. Aquest vídeo haurà de gravar-se en format horitzontal i no durar més de 50 segons. Es deixarà un marge de 10 segons per si els participants sobrepassaren els 50 segons requerits. En total es podran pujar vídeos d'un màxim de 60 segons. Els/les professors/res també poden aparéixer en el vídeo, però no és imprescindible per a poder participar-hi. Advocant per un comportament saludable, tots els xiquets i professors que apareguen en el vídeo hauran de portar la màscara com a condició obligatòria. No fer-ho suposarà la invalidació del vídeo dins del concurs. Aquestes mesures podrien estar subjectes a canvis derivats de la modificació de la normativa per evolució de la pandèmia mentre dure el concurs.  
2. Una vegada tinguen el vídeo, serà el/la professor/a qui, a través d'una plataforma de transferència d'arxius digitals pesats, envie a otmdfgerdukazuupgm@ibd.fj l'enllaç de descàrrega del vídeo, juntament amb la fitxa de dades (disponible en la web www.huidescansaelcotxe.gva.es) amb la següent informació: nom i cognoms del/de la professor/a, títol de la coreografia, classe, curs, col·legi, ciutat i província. A més d'això, haurà de marcar la casella en la qual accepta que disposa de les autoritzacions paternes de cada xiquet per a la difusió pública dels vídeos.  
Com a reconeixement a la labor dels professors de les classes participants, amb l'enviament d'un vídeo, aquest professor entrarà a participar en un sorteig de premis per a professors.  
3. Cada classe podrà enviar més d'un vídeo, que es publicaran com més prompte millor, i de manera pública en el compte d'Instagram nz @zhckvfuqrzyucklfyf, juntament amb les dades atorgades pel/per la professor/a (nom i cognoms del tutor/a, títol de la coreografia, classe, col·legi, ciutat i província) i l'etiqueta #siempresostenible. S'utilitzarà aquesta etiqueta per a diferenciar els dos concursos. S'haurà d'emplenar una fitxa de dades per cada vídeo que es presente.  
4. Abans d'enviar el vídeo, el/la professor/a ha de tindre en el seu poder el consentiment explícit dels pares dels alumnes perquè es puguen difondre les imatges dels menors públicament. Per això haurà de constatar que disposa d'aquesta autorització en el correu electrònic enviat. En la web www.huidescansaelcotxe.gva.es, està disponible un model elaborat d'autorització de difusió pública d'imatges de menors i la fitxa de dades que hauran d'emplenar i enviar juntament amb l'enllaç dels seus vídeos.  
5. La Conselleria de Política Territorial, Obres Públiques i Mobilitat es reserva la possibilitat de rebutjar la participació d'aquells concursants les dades dels quals no estiguen complets o les seues contribucions no complisquen els requisits per a concursar. També es reserva el dret a efectuar canvis que redunden en la bona finalitat del concurs, quan concórrega causa justa o motius de força major que impedisquen portar-lo a terme en la forma descrita en aquestes bases.  
6. Cadascun dels alumnes i professors participants en el concurs «Hui descansa el cotxe 2020» cedeix a la Conselleria de Política Territorial, Obres Públiques i Mobilitat tots els drets de propietat intel·lectual, existents o que puguen derivar-se dels vídeos utilitzats per a la participacio d'aquest concurs. Igualment cedeixen aquests drets sobre les imatges, tant fotos com vídeos, que es puguen recollir durant l'esdeveniment del lliurament de premis. La Conselleria de Política Territorial, Obres Públiques i Mobilitat podrà utilitzar lliurement aquestes imatges, fotografies i vídeos, per a promocionar la mobilitat sostenible en la seua pàgina web, això com en altres plataformes i publicacions, tant en línia com en paper.  
  
Cinquena. Terminis  
El termini d'enviament de vídeos relacionats amb la campanya «Hui descansa el cotxe 2020» començarà el dia 10 de novembre a les 00.00 hores i finalitzarà el dia 21 de desembre a les 23.59. Una vegada finalitzat aquest termini, la resolució de concessió dels premis es publicarà en dos mesos, i l'acte de lliurament dels premis se celebrarà un mes després de la data anterior.  
No tindran validesa els vídeos rebuts fora d'aquest termini, així com les visualitzacions que excedisquen aquest mateix termini. Per a garantir el nombre de visualitzacions per vídeo, es realitzaran captures de pantalla on quede reflectit el nombre real de visualitzacions i la data i hora de captura. Aquestes es faran entre les 00.00 h i les 00.20 h del 22 de desembre. S'aplicarà un marge de 20 minuts perquè es tinga el temps suficient de recol·lectar totes les captures. En cas de superar-se els 200 participants el marge s'incrementarà proporcionalment. Aquests terminis es compliran sempre que no existisca cap problema tècnic alié al control de la Conselleria.  
  
  
  
Sisena. Guanyadors  
En el concurs d'Wekxvlgav @kutranqajnjurgxmej hi haurà un total de 19 premis. Per a les classes hi haurà 14 premis, 7 per nombre de visualitzacions i 7 per sorteig, mentre que per als professors n'hi haurà 5 que també s'atorgaran mitjançant sorteig. Tots dos sortejos es determinaran a través de la plataforma Sortea2 o semblant.  
  
Visualitzacions  
Una vegada es publiquen els vídeos en el gqnuyj @pdojzfnfclpmjlbcet, guanyaran els set vídeos amb més visualitzacions, i serà el primer guanyador el vídeo que acumule un major nombre de visualitzacions i així successivament. En cas d'empat entre dos o més vídeos, se sortejarà la jerarquització dels premis a través de la plataforma Sortea2 o similar.  
  
  
Sorteig  
Se sortejaran a través de la plataforma Sortea2 o similar, entre tots els participants que complisquen els requisits citats en la secció quarta (Procediments de participació) de l'annex I. Se sortejaran set premis entre els vídeos participants i uns altres cinc premis per als professors de les classes participants.  
Únicament es podrà rebre un premi per col·legi. En el cas que un o més vídeos d'un mateix col·legi isquen premiats per concurs, sorteig o tots dos, se li assignarà el premi de major rang. Si un col·legi quedara en la mateixa posició guanyadora tant en visualitzacions com en sorteig, prevaldria el premi per visualitzacions. El lloc classificatori que quede vacant en aquests casos es passarà al següent premiat en la llista corresponent.  
El mateix ocorre en el cas dels professors. Només podrà eixir premiat un professor per col·legi, encara que com més vídeos envie un professor, més probabilitat tindrà de ser premiat. En el cas que dos o més professors d'un mateix col·legi resulten seleccionats, se li assignarà el premi, únicament, al que estiga primer en l'ordre classificatori. El lloc classificatori que quede vacant es passarà al següent premiat en la llista.  
  
Tant en la classificació de visualitzacions com la del sorteig, es farà una llista de més de 7 premis en el cas de les classes i 5 premis en el cas dels professors. D'aquesta forma si calguera substituir algun premiat per aparéixer més d'una vegada entre els llocs guanyadors, existirà una llista de reserva per a poder atorgar els premis als llocs vacants.  
  
  
Setena. Premis  
1. Els 19 guanyadors rebran un diploma que certifique la seua condició de guanyador en la iniciativa «Hui descansa el cotxe 2020».  
2. A més del diploma, les empreses col·laboradores de la Generalitat (Ferrocarrils de la Generalitat Valenciana i Tram Castelló) entregaran als cinc professors seleccionats un títol de transport amb 30 viatges (a triar entre Metrovalència, Tram d'Alacant, i Tram de Castelló).  
  
3. Per part seua, el patrocinador El Corte Inglés, SA, entregarà a les set classes amb més visualitzacions en els seus vídeos, i a les set classes seleccionades aleatòriament, premis de material escolar i esportiu. En cas que alguna classe o professor renuncie a un premi, aquest es concedirà al següent de la llista.  
4. La llista de premis per al concurs de classes, classificades per ordre és la següent:  
  
  
5. Els premis del patrocinador, que són en espècie, no seran bescanviables en metàl·lic, no suposen desemborsament per a la hisenda de l'administració pública i s'entreguen en virtut de contracte de patrocini formalitzat entre la Conselleria de Política Territorial, Obres Públiques i Mobilitat i el patrocinador. Els premis no seran intercanviables i es respectarà l'ordre de lliurament segons la posició dels guanyadors.  
  
Huitena. Valoració i decisió dels premis  
1. El procediment per a la concessió dels premis es tramitarà en règim de concurrència competitiva en un cas (nombre de visualitzacions) i per elecció aleatòria (sorteig) en la resta.  
2. El Servei de Mobilitat Urbana, actuant en qualitat de Secretaria Tècnica dels premis, organitzarà els vídeos, els validarà i emetrà dictamen indicant la llista ordenada de les set classes que major nombre de visualitzacions hagen aconseguit tindre, de les set classes guanyadores triades de manera aleatòria, i els cinc professors guanyadors triats de manera aleatòria. Per a garantir la correcta elecció dels premiats, es realitzaran les captures de pantalla que resulten pertinents per a realitzar les adjudicacions amb rigor i traçabilitat.  
3. La Secretaria Autonòmica d'Obres Públiques, Transport i Mobilitat Sostenible resoldrà la decisió de l'adjudicació dels premis atés el dictamen de la secretaria tècnica dels premis, i caldrà motivar la decisió que se separe d'aquest, indicarà el lloc, dia i hora de lliurament dels premis, i ordenarà notificar i donar publicitat d'aquests. La resolució que es dicte posarà fi a la via administrativa.  
  
  
  
  
  
ANNEX II  
Bases de la convocatòria  
  
Premis «Hui descansa el cotxe 2020» per a pares  
  
Primera. Objecte de la convocatòria  
L'objecte d'aquesta convocatòria és l'atorgament de premis associats a la iniciativa «Hui descansa el cotxe 2020» per a les mares i pares més actius i compromesos amb aquesta.  
  
Segona. Participants  
Podran participar en aquesta convocatòria qualsevol pare, mare o tutor legal amb fills d'entre 7 i 9 anys escolaritzats en el curs 2020-2021 en centres educatius de la Comunitat Valenciana.  
  
Tercera. Normativa aplicable i acceptació de les bases  
Hi seran aplicables les presents bases reguladores d'aquesta convocatòria; la Llei 39/2015, d'1 d'octubre, del procediment administratiu comú de les administracions públiques, i el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i la Llei orgànica 3/2018, de 5 de desembre, de protecció de dades personals i garantia dels drets digitals. L'enviament de fotos i vídeos de manera voluntària a través de plataformes d'intercanvi d'arxius digitals al compte de correu electrònic npmckyumsqyyilwkby@frk.xq i la posterior publicació en la plataforma Instagram, en el blzoqt @fkhjepdgluvuhoucom, de manera pública per a optar a aquests premis, implica la plena acceptació pels qui ho han fet de les bases per les quals es regeix aquesta convocatòria.  
  
Cadascun dels participants en el concurs «Hui descansa el cotxe 2020» cedeix a la Conselleria de Política Territorial, Obres Públiques i Mobilitat tots els drets de propietat intel·lectual, existents o que puguen derivar-se dels vídeos i fotografies utilitzats per a la participacio d'aquest concurs. Igualment cedeixen aquests drets sobre les imatges, tant de fotos com de vídeos, que es puguen recollir durant l'esdeveniment del lliurament de premis. La Conselleria de Política Territorial, Obres Públiques i Mobilitat podrà utilitzar lliurement aquestes imatges, fotografies i vídeos, per a promocionar la mobilitat sostenible en la seua pàgina web, així com en altres plataformes i publicacions, tant en línia com en paper.  
  
Quarta. Procediment de participació  
La Generalitat ha preparat una acció en la xarxa social Instagram sota la convocatòria de la campanya «Hui descansa el cotxe 2020». Aquesta acció en concret es denominarà «Desafiament Pares i Mares» i se centrarà a millorar els hàbits de mobilitat sostenible dels pares i mares dels alumnes matriculats en el curs 2020-2021.  
1. A partir del dia 10 de novembre i fins al dia 21 de desembre de 2020, els pares, mares i/o tutors legals interessats a participar en la campanya «Hui descansa el cotxe 2020» hauran de fer-se una foto o vídeo de menys de 50 segons recreant alguna de les accions de mobilitat sostenible que s'hagen proposat en l'activitat dels seus fills/as segons apareixen en la base quarta apartat 1 de l'annex I, o qualsevol altra de semblant se li haja ocorregut al progenitor. Si no es vol optar per la recreació anterior, també valdrà una foto o vídeo de declaració de compromís amb una acció concreta en matèria de mobilitat sostenible que vagen a portar a la pràctica pròximament. Es deixaran 10 segons de marge en els vídeos per si els participants sobrepassaren els 50 segons requerits. En total es podran pujar vídeos d'un màxim de 60 segons.  
  
2. Una vegada tinguen la foto o vídeo, i utilitzant una plataforma de transferència d'arxius digitals pesants, hauran d'enviar a jzhmghnefzqiuchaxc@zex.dj l'enllaç amb la seua foto o vídeo, juntament amb el lema «Soc un Pare/Mare Mobilitzat/ada» i les següents dades personals: nom i cognom del pare/mare i l'edat, col·legi i ciutat del seu fill/a. A més s'haurà d'incloure el títol «Em compromet a?» especificant l'acció que s'estiga realitzant.  
3. No es limita el nombre de fotos i vídeos enviats pels pares; per això és que hi poden participar tantes vegades com vulguen amb compromisos diferents i augmentar la probabilitat de ser premiats, encara que una mateixa persona només podrà rebre un premi. Les fotos o vídeos es publicaran en el compte d'Hznnmundj @ozojbleydzgxoihfsf juntament amb el títol atorgat, el nom del pare/mare/tutor legal, el col·legi i localitat del seu fill/a i l'etiqueta #soyunpadremovilizado. S'utilitzarà aquesta etiqueta per a diferenciar els dos concursos (Concurs de classes i Desafiament Pares i Mares). Tots els usuaris que vulguen veure les imatges i vídeos participants del concurs Desafiament Pares i Mares podran fer-ho accedint a aquesta etiqueta.  
4. La Conselleria de Política Territorial, Obres Públiques i Mobilitat es reserva la possibilitat de rebutjar la participació d'aquells participants les dades dels quals no estiguen complets o les seues contribucions no complisquen els requisits per a participar. També es reserva el dret a efectuar canvis que redunden en la bona fi del concurs, quan hi concórrega causa justa o motius de força major que impedisquen portar-lo a terme en la forma descrita en aquestes bases.  
  
Cinquena. Terminis  
El termini d'enviament de vídeos i imatges relacionats amb la campanya «Hui descansa el cotxe 2020» començarà el dia 10 de novembre a les 00.00 hores i finalitzarà el dia 21 de desembre a les 23.59. No tindran validesa els vídeos i fotos rebuts fora d'aquest termini. Una vegada finalitzat aquest termini, la resolució de concessió dels premis es publicarà en dos mesos, i l'acte de lliurament dels premis se celebrarà un mes després de la data anterior.  
  
Sisena. Guanyadors  
En el concurs d'Irylagvpo @yohskohhixtccuukvl hi haurà un total de 5 premis. Se sortejaran a través de la plataforma Sortea2 o similar, entre tots els participants que complisquen els requisits esmentats en la secció quarta (Procediments de participació) de l'annex II.  
Únicament es podrà rebre un premi per progenitor/a o tutor/a legal. En el cas que dues o més imatges o vídeos d'un/a mateix/a progenitor/a o tutor/a legal isquen premiats per sorteig, només serà vàlid el que primer se li haja atorgat. El lloc classificatori que quede vacant es passarà al següent premiat en la llista.  
  
Setena. Premis  
1. Els cinc guanyadors rebran un diploma que certifique la seua condició de guanyador i «pare o mare més mobilitzat» en la iniciativa «Hui descansa el cotxe 2020».  
2. A més del diploma, les empreses col·laboradores de la Generalitat (Ferrocarrils de la Generalitat Valenciana i Tram Castelló) entregaran als cinc pares seleccionats un títol de transport amb 30 viatges (a triar entre Metrovalència, Tram d'Alacant i Tram de Castelló).  
  
3. Els premis de les empreses col·laboradores, que són en espècie, no seran bescanviables en metàl·lic.  
  
Huitena. Valoració i decisió dels premis  
1. El procediment per a la concessió dels premis es tramitarà per sorteig.  
2. El Servei de Mobilitat Urbana, actuant en qualitat de Secretaria Tècnica dels premis, organitzarà els vídeos i fotos a través de la plataforma Sortea2, o semblant, les validarà i emetrà dictamen indicant els cinc progenitors o tutors legals guanyadors del concurs Desafiament Pares i Mares triats de manera aleatòria. Per a garantir la correcta elecció dels guanyadors, es realitzaran les captures de pantalla que resulten pertinents a l'efecte de traçabilitat i rigor de les operacions.  
  
3. La Secretaria Autonòmica d'Obres Públiques, Transport i Mobilitat Sostenible, per delegació del conseller de Política Territorial, Obres Públiques i Mobilitat, resoldrà la decisió de l'adjudicació dels premis atés el dictamen de la secretaria tècnica dels premis, i haurà de motivar la decisió que se separe d'això, indicarà el lloc, el dia i l'hora de lliurament dels premis, i ordenarà notificar i donar publicitat d'aquests. La resolució que es dicte posarà fi a la via administrativa.